The Minister said that with a view to celebrate the Olympic mood, especially when India is sending its largest ever contingent of 119 athletes, the Ministry of Youth Affairs & Sports (MYAS) through the Sports Authority of India (SAI) is organizing a Mass Run called “Run for Rio” on 31st July, 2016 at 7:00 a.m. He said around 20,000 school children will participate in the Run, which will be flagged off by the Prime Minister, Shri Narendra Modi.
نئی دہلی،25؍جولائی، وزیراعظم جناب نریندر مودی 31 جولائی 2016 کو نئی دہلی میں ’’رن فار ریو‘‘ یعنی ریو کیلئے دوڑ کو ہری جھنڈی دکھاکر روانہ کریں گے۔ اس کا اعلان آج یہاں نوجوانوں کے امور اور کھیل کود کے مرکزی وزیر مملکت (آزادانہ چارج) جناب وجے گوئل نے ایک پریس کانفرنس میں کیا۔ وزیر موصوف نے کہا کہ اولمپک ماحول کی تقریب منانے کیلئے، ایسے میں جبکہ بھارت 119 کھلاڑیوں پر مبنی اپنا سب سے بڑا دستہ بھیج رہا ہے، نوجوانوں کے امور اور کھیل کود کی وزارت (ایم وائی اے ایس) کھیل کود کی بھارتی اتھارٹی (ایس اے آئی) کے ساتھ مل کر ایک اجتماعی دوڑ ’’رن فار ریو‘‘ کا انعقاد کررہی ہے۔ یہ دوڑ 31 جولائی 2016 کو صبح 7 بجے شروع ہوگی۔ انہوں نے کہا کہ تقریبا 20 ہزار اسکولی بچے اس دوڑ میں شرکت کریں گے جسے وزیراعظم نریندر مودی ہری جھنڈی دکھائیں گے۔ وزیر موصوف نے بتایا کہ یہ دوڑ انڈیا گیٹ پر میجردھیان چند نیشنل اسٹیڈیم سے شروع ہوگی اور نئی دہلی میں لودھی روڈ پر جواہر لال نہرو اسٹیڈیم پر ختم ہوگی۔ اس موقع پر وزیراعظم نریندر مودی ایس اے آئی پر ’’بھارت کا اولمپک سفر‘‘ نامی ایک کتابچہ بھی جاری کریں گے۔ جس میں اولمپک میں ملک کی کامیابیوں اور مستقبل کیلئے تیاریوں کے بارے میں دلچسپ معلومات فراہم کی جائیں گی۔ جناب گوئل نے کہا کہ اس دوڑ کا مقصد اپنے کھلاڑیوں کو نہ صرف یہ ظاہر کرنا ہے کہ پورا ملک ان پر فخر کرتا ہے بلکہ انہیں یہ بھی جتانا ہے کہ آنے والے اولمپک مقابلوں میں ان کی جیت کیلئے تمام ملک نیک خواہشتا کے ساتھ ان کے ساتھ ہیں۔ انہوں نے مزید کہا کہ یہ دوڑ پوری طرح پیشہ ورانہ طریقے سے کرائی جائے گی۔ انہوں نے کہا کہ یہ پہلی مرتبہ ہے کہ ملک میں اولمپک کے مزاج اور ماحول کو منانے کیلئے اس طرح کی ایک بڑی اجتماعی دوڑ کا انعقاد کیا جارہا ہے۔ انہوں نے کہا کہ سونی پت، کولکاتا، بھوپال، گاندھی نگر اور ترواننت پورم جیسے ایس اے آئی کے علاقائی مرکزوں میں بھی اسی طرح کی نسبتا چھوٹی دوڑ کا اہتمام کیا جائے گا۔ انہوں نے کہا کہ سرکاری اور پرائیویٹ اسکولوں کے 20 ہزار سے زیادہ اسکولی بچوں نے اس میں شرکت کیلئے اپنی تصدیق کردی ہے۔ ان میں سے ہر ایک شرکت کرنے والے بچے کا آن لائن رجسٹریشن کیا جائے گا۔ بسوں کا انتظام متعلقہ اسکولوں سے ہوگا۔ یہ بسیں بچوں کو دوڑ شروع ہونے کے مقام (میجر دھیان چند نیشنل اسٹیڈیم) پر چھوڑیں گی اور دوڑ ختم ہونے کے مقام یعنی جواہر لال نہرو اسٹیڈیم سے بچوں کو واپس لے جائیں گی۔ پورے راستے میں بچوں کیلئے پانی، موبائل ٹوائلٹ اور میڈیکل مدد کے انتظام ہوں گے۔ شرکت کرنے والے ہر بچے کو ایک خوبصورت ٹی شرٹ دی جائے گی جس پر ریو اولمپک-2016 کا لوگو بناہوگا اور اس پر یہ نعرہ بھی لکھا ہوگا ’’رن فار ریو- کھیلو اور جیو‘‘۔ ٹی شرٹ کے علاوہ شرکت کرنے والے ہر بچے کو ایک میڈل بھی دیا جائے گا اور ای-سرٹیفکٹ بھی دیا جائے گا۔ اس دوڑ کیلئے اخراجات جزوی طور پر اسپانسر شپ کے ذریعہ برداشت کئے جائیں گے۔ اب تک کول انڈیا لمیٹڈ اور نئی دہلی میونسپل کاؤنسل نے اسپانسر شپ کا وعدہ کیا ہے۔ 200 سے زیادہ اسکولں کے اس دوڑ میں شرکت کرنے کی امید ہے۔ ان میں کے وی ایس اسکول، این ڈی ایم سی اسکول، این ایس ایس کے بچے، این وائی کے ایس کے بچے، دہلی سرکار کے اسکول، پرائیویٹ اسکول اور ایس اے آئی کے کھلاڑی شامل ہیں۔ اہم مقامات پر بڑے بڑے اسکرین لگائے جائیں گے تاکہ شرکت کرنے والے سبھی لوگ دوڑ شروع ہونے سے پہلے وزیراعظم کا خطاب غور سے سن سکیں۔